CELEX: 32022D1235
Language: sl
Date: 2022-07-12 00:00:00
Title: Sklep Sveta (EU) 2022/1235 z dne 12. julija 2022 o podaljšanju veljavnosti Sporazuma o znanstvenem in tehnološkem sodelovanju med Evropsko skupnostjo in Federativno republiko Brazilijo

19.7.2022   
               
               
                  SL
               
               
                  Uradni list Evropske unije
               
               
                  L 190/119
               
            
         SKLEP SVETA (EU) 2022/1235
         z dne 12. julija 2022
         o podaljšanju veljavnosti Sporazuma o znanstvenem in tehnološkem sodelovanju med Evropsko skupnostjo in Federativno republiko Brazilijo
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 186 v povezavi s členom 218(6), drugi pododstavek, točka (a)(v), Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta,
         ob upoštevanju naslednjega:
         
                     (1)
                  
                  
                     Svet je s Sklepom 2005/781/ES (1) odobril sklenitev Sporazuma o znanstvenem in tehnološkem sodelovanju med Evropsko skupnostjo in Federativno republiko Brazilijo (2) (v nadaljnjem besedilu: Sporazum).
                  
               
                     (2)
                  
                  
                     V skladu s členom XII Sporazuma je Sporazum začel veljati na dan, ko sta se pogodbenici med seboj pisno obvestili o tem, da so dokončani vsi notranji postopki, potrebni za začetek veljavnosti Sporazuma, in sicer 7. avgusta 2007. Sporazum je na začetku veljal za dobo pet let, veljavnost pa se lahko sporazumno podaljša po vrednotenju v predzadnjem letu vsakega sledečega podaljšanega obdobja.
                  
               
                     (3)
                  
                  
                     Svet je s sklepoma 2012/646/EU (3) in (EU) 2018/343 (4) odobril podaljšanje Sporazuma vsakič za nadaljnjih pet let.
                  
               
                     (4)
                  
                  
                     Pogodbenici sta v izmenjavi pisem z dne 11. maja 2021 in 24. maja 2021 potrdili interes za podaljšanje veljavnosti Sporazuma za nadaljnjih pet let.
                  
               
                     (5)
                  
                  
                     Podaljšanje veljavnosti Sporazuma bi bilo treba odobriti v imenu Unije –
                  
               SPREJEL NASLEDNJI SKLEP:
         
            Člen 1
            Podaljšanje veljavnosti Sporazuma o znanstvenem in tehnološkem sodelovanju med Evropsko skupnostjo in Federativno republiko Brazilijo za nadaljnjih pet let se odobri v imenu Unije.
         
         
            Člen 2
            Predsednik Sveta imenuje osebo(-e), pooblaščeno(-e), da Vlado Federativne republike Brazilije v imenu Unije obvestijo, da je Unija zaključila notranje postopke, potrebne za podaljšanje veljavnosti Sporazuma v skladu s členom XII(2) Sporazuma.
         
         
            Člen 3
            Ta sklep začne veljati na dan sprejetja.
         
         
            V Bruslju, 12. julija 2022
            
               
                  Za Svet
               
               
                  predsednik
               
               Z. STANJURA
            
         
         
            (1)  Sklep Sveta 2005/781/ES z dne 6. junija 2005 o sklenitvi Sporazuma o znanstvenem in tehnološkem sodelovanju med Evropsko skupnostjo in Federativno republiko Brazilijo (UL L 295, 11.11.2005, str. 37).
         
            (2)  UL L 295, 11.11.2005, str. 38.
         
            (3)  Sklep Sveta 2012/646/EU z dne 10. oktobra 2012 o podaljšanju veljavnosti Sporazuma o znanstvenem in tehnološkem sodelovanju med Evropsko skupnostjo in Federativno republiko Brazilijo (UL L 287, 18.10.2012, str. 4).
         
            (4)  Sklep Sveta (EU) 2018/343 z dne 5. marca 2018 o podaljšanju veljavnosti Sporazuma o znanstvenem in tehnološkem sodelovanju med Evropsko skupnostjo in Federativno republiko Brazilijo (UL L 67, 9.3.2018, str. 1).